my en my en en en en sv fr de de fr my my my en my my en my en my fr en en my en my my my my my my nl en my my my my my en my en en
မြစ်ရေတိုးမည်ဟု သတိပေးထားသော်လည်း ဧရာဝတီမြစ်ဘေးနေထိုင်သူများ ကြိုတင်ပြင်ဆင်ထားမှုမရှိသေး၍ သက်ဆိုင်ရာမှကွင်းဆင်းဆောင် ရွက်ပေး ရန်လိုအပ်နေ
Friday, February 26 2016 00:00
မန္တလေး၊ ဖေဖော်ဝါရီ ၂၆ - မြန်မာ နိုင်ငံ၏ တိုင်းဒေသကြီးနှင့်ပြည်နယ် အချို့တွင် မိုးရွာသွန်းမှုများရှိနေ ခြင်းကြောင့် မိုးလေဝသနှင့်ဇလဗေ ဒညွှန်ကြားမှုဦးစီးဌာနက သတိပေး ချက်များထုတ်ပြန်လျက်ရှိသော် လည်း မန္တလေးမြို့ ဧရာဝတီမြစ်ဘေး နေထိုင်သူများ ကြိုတင်ပြင်ဆင်ထား မှုမရှိသေးခြင်းကြောင့်
သက်ဆိုင်ရာ မှ ကွင်းဆင်းဆောင်ရွက်ပေးရန်လို အပ်နေကြောင်း သိရသည်။
''မြစ်ရေတိုးမယ်လို့အင်တာ နက်ထဲ၊ ဖုန်းထဲကပြောပေမယ့် အ ခြားမြို့တွေမှာ ရေတက်လာလို့အိမ် မြုပ်တာတွေ ကြားနေရတယ်။ ဒါပေ မဲ့ ကျွန်တော်တို့အခုနေတဲ့နေရာက မြစ်ရေကတိုးလာတာမရှိသေးဘူး။ ကျနေတာပဲရှိတယ်။ သက်ဆိုင်ရာ ကလာပြီး သတိပေးတာတွလုပ် ဆောင်တာမရှိသေးဘူး။ ကျွန်တော် တို့ဘာမှကြိုမပြင်ထားပါဘူး''ဟု မန္တ လေးတိုင်းဒေသကြီး ဧရာဝတီမြစ် ဘေးနေထိုင်သူ ကိုသန်းနိုင်ကပြော သည်။
ဧရာဝတီမြစ်၊ ဒုဋ္ဌဝတီမြစ်၊ ချင်း တွင်းမြစ်၊ စစ်တောင်းမြစ်၊ ရွှေကျင်း မြစ်၊ ပဲခူးမြစ်၊ သံလွင်မြစ်နှင့်ငဝန် မြစ်တစ်လျှောက်တွင် နေထိုင်သူများ အနေဖြင့် မြစ်ရေတက်လာပါက ကာကွယ်ရန် ကြိုတင်ပြင်ဆင်သတိ ပြုရန် မိုးလေဝသနှင့်ဇလဗေဒညွှန် ကြားမှုဦးစီးဌာနမှ သတိပေးချက် ထုတ်ပြန်ထားသည်။
''သူများတွေပြောနေတာပဲ ကြားတယ်။ ဘာလုပ်ရမယ်၊ ဘာတွေ ပြင်ရမယ်မသိဘူး။ တကယ်လို့ တစ် ခုခုဖြစ်ခဲ့ရင် ကမ်းပေါ်တက်ထွက် ပြေးမှာပါ''ဟု မန္တလေးမြို့ ဧရာဝတီ မြစ်ဘေးနေထိုင်သူ မမွှေးကပြော သည်။
မိုးလေဝသနှင့်ဇလဗေဒညွှန် ကြားမှုဦးစီးဌာနမှ ဖေဖော်ဝါရီ ၂၄ ရက် တိုင်းတာချက်အရ မန္တလေးမြို့ ဧရာဝတီမြစ်ရေသည် ရေနည်းသတိ ပေးအမှတ်စင်တီမီတာ ၃၆၀ အောက် တွင် ရောက်ရှိနေသည်။
မကြာမီရက်ပိုင်းက မြန်မာနိုင်ငံ အထက်ပိုင်းတွင် မြစ်ရေမြင့်တက်မှု များရှိလာသောကြောင့် မန္တလေးမြို့ ၌လည်း ဧရာဝတီမြစ်ရေရုတ်တရက် မြင့်တက်လာနိုင်သဖြင့် သက်ဆိုင်ရာ ဌာနများက ကြိုတင်ပြင်ဆင်မှုများနှင့် အသိပေးမှုများ ကွင်းဆင်းဆောင် ရွက်ပေးရန် လိုအပ်နေကြောင်း သိရ သည်။
‪#‎Democracytoday‬
Read 917 times
Published in မျက်မှောက်ရေးရာ
Tagged under
သတိပေးထားသော်လည်း
ဧရာဝတီမြစ်ဘေးနေထိုင်သူများ
ကြိုတင်ပြင်ဆင်ထားမှု
ကွင်းဆင်းဆောင်
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Related items
ချင်းပြည်နယ်တွင်ဖြစ်ပေါ်နေသောမြေပြိုဆည်နှင့်ပတ်သက်ပြီး ထိထိရောက်ရောက် ဆောင်ရွက်ခြင်း မရှိသေး ၊ ဧပြီလကုန် အထိထူးခြားမှုမရှိပါက ဆန္ဒထုတ်ဖော်သွားမည်ဟုဆို
Copyright 2014 © Democracy Today Daily Newspaper | Myanmar News Network Co.,Ltd. All rights reserved.